Nem, a Nagycsaládosok autóvásárlási támogatása 2022. december 31-el megszűnt. Ugyanakkor akik már a tavalyi év során benyújtották a kérelmüket, és meg is állapították a jogosultságukat az autóra, azoknak hat hónap helyett egy évük lesz arra, hogy megvegyék az autót, azaz adásvételi szerződést vagy pénzügyi lízingszerződést kössenek az autókereskedéssel.
A támogatás keretében a legalább három gyermeket nevelő családok egy hétüléses autót vásárolhattak akár 2,5 millió forintnyi vissza nem térítendő állami támogatással – de legfeljebb a bruttó vételár 50 százaléka volt igényelhető támogatásként, a másik 50 százalékot önerőből vagy hitelből kellett biztosítani.
A kérelmek benyújtására 2022. december 31-ig volt lehetőség.
A támogatással csak 7 vagy 7-nél több férőhelyes autót lehetett vásárolni, ami új, vagy legfeljebb 1 éves, ez utóbbi esetben 2000 km-nél nem futhatott többet.
A 7 személyes autók közül az alábbi modellek a legnépszerűbbek: Dacia Jogger, Toyota Proace City Verso, Renault Grand Scenic, Volkswagen Caddy, Seat Tarraco, Volkswagen Tiguan Allspace, Toyota Proace Verso, Renault Trafic Combi, Skoda Kodiaq.
Változó az árkategória, de a legolcsóbb modell is több mint 5 millió forintba kerül.